Man onherkenbaar vermink in Mpuma-ongelukDie ongelukstoneel op die pad na Bethal buite Middelburg in Mpumalanga (23 Desember 2014) Foto verskaf aan ER24 ŉ Man is Dinsdag onherkenbaar vermink in ŉ ongeluk tussen ŉ motor en ŉ vragmotor op die pad na Bethal, ŉ paar kilometer buite Middelburg in Mpumalanga. “Die man het in die bestuurdersitplek van die motor gesit,” het Chitra Bodasing, woordvoerder van ER24, in ŉ verklaring gesê. “Hy het erge beserings opgedoen en kon slegs deur ŉ paar liggaamskenmerke as ŉ man uitgeken word.” Die man is op die toneel dood verklaar. Die vragmotorbestuurder het nie beserings opgedoen nie. Plaaslike owerhede ondersoek die ongeluk.